તેમનો સંબંધ બગડતો ગયો અને જ્યારે તેમણે ગત વર્ષે સંબંધ તોડવાનો પ્રયત્ન કર્યો, તો એ છોકરાએ તેમની અશ્લીલ તસવીરો સોશિયલ મીડિયા પર પોસ્ટ કરી હતી. 

કોઈની અશ્લીલ ફોટો અથવા વીડિયો તેમની પરવાનગી વગર શૅર કરવી રિવેન્જ પૉર્ન કહેવાય છે. 

કેટલાક દેશોમાં આને અપરાધ માનવામાં આવે છે અને આનો ભોગ બનેલા લોકો ફરિયાદ નોંધાવી શકે છે. 

પરંતુ ઇન્ડોનેશિયામાં સિયાના જેવાં રિવેન્જ પૉર્નના શિકાર બનેલાં લોકો ફરિયાદ નોંધાવતા નથી કારણકે ત્યાં પૉર્નોગ્રાફી લૉ ઍન્ડ ઇલેક્ટ્રોનિક ટ્રાઝેક્શન કાયદા હેઠળ અપરાધી અને પીડિત વચ્ચે કોઈ ફેર નથી કરાતો. 

2019માં એક મહિલા જેમની પ્રાઇવેટ સેક્સ ટેપ પરવાનગી વગર શૅર કરવામાં આવી હતી, તેમને ત્રણ વર્ષની સજા થઈ હતી. 

આ નિર્ણયની વિરુદ્ધ તેમણે અરજી કરી હતી પરંતુ તે નકારી કાઢવામાં આવી હતી. 

રિવેન્જ પૉર્નના પીડિતોને લાગે છે કે તેમને પૂરતી મદદ નથી મળતી. 

સિયાના કહે છે, "આ આઘાતને કારણે મને લાગે છે કે હું ફસાયેલી છું. કેટલી વાર મને લાગે છે કે હવે મારે જીવિત ન રહેવું જોઈએ, હું રડવાની કોશિશ કરું છું પણ આંસુ નીકળતા નથી."

અનેક મહિલાઓની વિકટ પરિસ્થિતિ

જાણકારોનું કહેવું છે કે કેટલાક મામલા રિપોર્... બીજા 4000 અક્ષરો માટે લેખ ચાલુ રાખો:
ટ પણ થતા નથી.

ઇન્ડોનેશિયા એક મુસ્લિમ બહુમતીવાળો દેશ છે અને લગ્ન પહેલા સેક્સ સમાજમાં સ્વીકાર્ય નથી. 

હુસ્ના અમીન ઇન્સ્ટિટ્યૂટ ઑફ ઇન્ડોનેશિયન વુમન ઍસોસિયેશન (એલબીએચ એપિક) નામની સંસ્થા સાથે જોડાયેલાં છે. તેમનું કહેવું છે કે મોટાભાગનાં પીડિતોની હાલત સિયાના જેવી જ થાય છે. 

મહિલાઓની વિરુદ્ધ હિંસાને લઈને બનેલા નેશનલ કમિશનના વર્ષ 2020ના રિપોર્ટ મુજબ જેન્ડર આધારિત હિંસાના 1425 કેસ દાખલ કરવામાં આવ્યા છે પરંતુ જાણકારોનું કહેવું છે કે કેટલાક મામલા રિપોર્ટ પણ થતા નથી. 

અમીન કહે છે, "પીડિતોને ડર લાગે છે કે તેમને સજા થશે. "

ઇન્ડોનેશિયાના કાયદા મુજબ "કોઈ પણ વ્યક્તિ પોતાની ઇચ્છાથી કોઈ પણ પૉર્ન સામગ્રીનો ભાગ ન બની શકે."

"પૉર્ન બનાવવા, જૂના પૉર્નને ફરી પ્રોડ્યૂસ કરવા, શૅર કરવા, ક્યાંય ચલાવવા, આયાત-નિકાસ કે પછી ભાડે આપવા પર પાબંદી છે."

એક બીજા કાયદા મુજબ, "કોઈ પણ એવા ઇલેક્ટ્રોનિક દસ્તાવેજથી જાણકારી મોકલવી જેનાથી મર્યાદાનું હનન થતું હોય, એ ગુનો છે. એ લોકો જે લીક થયેલા સેક્સ વીડિયોમાં દેખાય છે, તેમની મરજીથી બનેલા વીડિયોમાં પણ, તો તેમના પર કાયદાકીય કાર્યવાહી થઈ શકે છે. 

કાયદાનો ફાયદો ઉઠાવે છે લોકો

સિયાના મુજબ, "મેં એટલી મોટી ભૂલ કરી, મને લાગ્યું કે તે આગળ જઈને મારો પતિ બનશે એટલે મેં તેને ફોટો ખેચવા અને વીડિયો બનાવવા દીધા." પણ ચાર વર્ષ પછી તેનું વર્તન બદલાઈ ગયું. પ્રતીકાત્મક તસવીર

મહિલા અધિકારો માટે કામ કરતા કાર્યકરો મુજબ શોષણ કરનારા લોકો આ કાયદાનો ફાયદો ઉઠાવીને બચી જાય છે કારણ કે પીડિતોને લાગે છે કે તેમને સજા થશે. 

સિયાનાનાં સંબંધની શરૂઆત સામાન્ય સંબંધોની જેમ જ થઈ હતી. તેઓ સ્કૂલમાં એ છોકરાને મળ્યાં હતાં, એ છોકરો તેમને પસંદ આવી ગયો હતો. 

સિયાના મુજબ, "મેં એટલી મોટી ભૂલ કરી, મને લાગ્યું કે તે આગળ જઈને મારો પતિ બનશે એટલે મેં તેને ફોટો ખેચવા અને વીડિયો બનાવવા દીધા." પણ ચાર વર્ષ પછી તેનું વર્તન બદલાઈ ગયું.

સિયાના મુજબ, "તે મને મારા મિત્રોને મળવા નહોતો દેતો. એ દિવસમાં 50 વખત ફોન કરીને મને પૂછતો કે હું ક્યાં છું."

"મને લાગતું કે હું એક પિંજરામાં બંધ છું. જ્યાં સુધી હું પિંજરામાં રહેતી તે ઠીક રહેતો પરંતુ જેમ હું બહાર નીકળું એ પાગલ થઈ જતો."

એક દિવસ તે સિયાનાની કૉલેજમાં પહોંચી ગયો અને બૂમો પાડવા લાગ્યો કે તેને તસવીરો શૅર કરી દેશે. "તે મને સસ્તી છોકરી અને વેશ્યા કહીને બોલાવવા લાગ્યો."

"એક વખત હું તેની સાથે ગાડીમાં હતી ત્યારે...